გვაიამა (პუერტო-რიკო)
გვაიამა (ინგლ. Guayama; ოფიციალურად გვაიამის ავტონომიური მუნიციპალიტეტი; ესპ. Municipio Autónomo de Guayama) — ქალაქი და მუნიციპალიტეტი პუერტო-რიკოში. მდებარეობს კარიბის ზღვის სანაპიროზე. 2020 წლის აღწერით, ქალაქის მოსახლეობა 36 614 ადამიანს შეადგენს. მოიცავს 9 ბარიოსა და გვაიამა-პუებლოს (ქალაქის საქმიანი ნაწილი და ადმინისტრაციული ცენტრი). შედის გვაიამის მეტროპოლიტენური ტერიტორიის შემადგენლობაში.